open-index/open-wikipedia-markdown huggingface dataset:
Змеј (хороскопски знак)

десно|180п|Симбол на хороскопскиот змеј
**Змеј** () — петти знак во дванаесетгодишниот циклус на животни од кинескиот хороскоп поврзан со кинескиот календар. **Годината на змејот** му принадлежи на симболот на земската гранка *чен* (辰).

Предложено е дека знакот на земската гранка може да се поврзувала со скорпии; може да ја симболизирала ѕвездата Антарес. Во будистичкиот календар кој се користи во Тајланд, Камбоџа, Лаос, Мјанмар и Шри Ланка, змејот е заменет со нагите. Во хороскопот на народот Гурунзи, таа улога ја има орелот. Персискиот хороскоп место змеј има **кит**, а во старотурскиот календар тоа е **риба**.

## Годините и петте елементи
[мини|десно|Воден змеј на [Празник на фенерите|Празикот на фенерите.]]
Лицата родени помеѓу овие датуми се вели дека се родени во „година на Змејот“, носејќи некој од следниве елементарни знаци:

Годините на змејот бележат значителен прираст на новородени деца во земјите што го следат кинескиот хороскоп (или оние со значителна кинеска дијаспора) бидејќи овие „змејски деца“ се сметаат за среќни и имаат одлики кои се верува дека ќе им донесат благосостојбен и бериќетен живот. Ваквото временско планирање на раѓањето на децата е релативно нова појава, која предизвикува преоптовареност на породилиштата, па дури и зголемена смртност кај новороденчињата кон крајот на дадената година поради исцрпеноста на ресурсите посветени на новороденчињата.

## Складност

Циклус: (третинска група) — на змејот му треба мајмунот, на мајмунот му треба стаорецот, на стаорецот му треба змејот; (спротивен знак) но неговиот соперник му се спротивставува на кучето.

## Основни астролошки елементи

## Однос со другите знаци
Од сите дванаесет знаци, мајмунот најдобро се разбира со змејот. Итриот стаорец може да биде добар ортак на змејот кога сакаат да постигнат нешто големо. Оние чиј знак е змејот можат среќно да живеат со змијата, бидејќи таа ја спречува неговата разузданост. Лицата чи знаци се петелот, змијата, свињата, зајакот, козата, тигарот и коњот се пријателски наклонети кон змејот, бидејќи ги ценат неговото држење и неговата сила.
 
Два змеја добро се сложуваат бидејќи лежат по цел ден. Меѓутоа, односот помеѓу змејот и волот и необично напнат, бидејќи обата знака се величествени. Змејот им задава главоболки на кучињата, кои негодуваат во негово присуство поради нивниот чуварско-стражарски карактер.

## Поврзано
* Кинески змеј
* Змеј — соѕвездие од европската астрономија

## Наводи

## Надворешни врски

* Страница за змејот — Астромагазин 

Категорија:Кинески хороскопски знаци
Категорија:Змејови
Крале Марко ја губи силата

**Марко Кралевиќ ја губи силата** — македонска епска народна песна.

## Содржина
Крале Марко шетал јавајќи го Шарец и наоружан со сабја што се дипли 12 пати и која сече дрвја и камења, со копје високо колку јасика, со боздоган од 600 оки, а каде ќе стпане Шарец, потонува до колена. На земјата ѝ станало тешко што носи толку силен јунак така што јачела и се тресела. Така шетал Крале Марко барајќи некој јунак, ламја, самовила или некаква друга сила со која би се борел, но никој и ништо не можело да му се спротивстави. Затоа, ја прашал ѕвездата Вечерница дали некаде познава сила соодветна на неговата, а таа му одговорила дека не постои јунак како него. Тогаш, Марко се пофалил дека би можел да се бори дури и со Господ, како и дека би можел со една рака да крене целата земја. Слушајќи го тоа, ѕвездата се скрила зад еден облак и почнала да плаче. Марко, пак, го разиграл својот коњ така што целата земја почнала да се тресе, завеале силни ветрови, заиграле морињата, а планините се прекршиле така што се исплашиле сите луѓе и животни. Тогаш, господ се сожалил гледајќи дека земјата не може да издржи таква сила и затоа слегол на земјата, се претворил како старец, во торбата ставил малку земја, но со тежина колку целата планета и седнал на крстопат чекајќи го Марко. Притоа, господ го замолил Марко да му ја поткрене торбата за да ја стави на грб. Крале Марко ја прифатил молбата со потсмев, но кога посегнал со копјето за да ја крене торбата, копјето му се скршило, а кога се наведнал од коњот да ја поткрене торбата, Шарец потонал во земјата до колена и му се скршиле сите коски. Марко се налутил, слегол од коњот и малку ја кренал торбата, но му испукале коските, а нешто ми се скинало во срцето. Тогаш, старецот му кажал на Марко дека ја кренал целата земја, но дека истовремено ја изгубил силата; поради тоа, во иднина ќе има поголеми јунаци од него, а тој ќе мора да се служи со итрина за да може да победува. Потоа, Крале Марко почнал да жали за својата сила, па се вратил во Прилеп каде се оженил и владеел со кралството.

## Наводи

Категорија:Македонски јуначки песни
Категорија:Песни за Крале Марко
Калпа (веданга)

**Калпа** () значи „правилно, точно“ и е една од шесте дисциплини на веданга, или помошна наука поврзана со Ведите - списите на хиндуизмот. Ова поле на студии е насочено кон процедурите и церемониите поврзани со ведскиот ритуален обред.

Главните текстови на „Калпа веданга“ се нарекуваат „Калпа Сутрас“ во хиндуизмот. Обемот на овие текстови вклучува ведски ритуали, обреди на пасивни ритуали поврзани со големи животни настани како што се раѓање, свадба и смрт во семејството, како и лично однесување и соодветни должности во животот на една личност. Повеќето текстови на Калпасутра доживеале интерполација, промени и последователни расипувања во текот на нивната историја, а помошниот Апастамба Калпасутра на Јаџурведата може да биде најдобриот зачуван текст во овој жанр.

Калпа Сутрас се наоѓаат и во други индиски традиции, како што е Џаинизмот.

## Потекло на поимот
Калпа е санскритски збор што значи „правилен, точен, способен, свет пропис“, а исто така се однесува на едно од шесте полиња на студии на Ведангата. Во контекст на Венданга, германскиот индолог Макс Милер го преведува како „Церемонијалот“.

Зборот е широко користен во други контексти, како што се „космичко време“ (еден ден за Брама, 4,32 милијарди човечки години), како и за прописи или процедури кои се „соодветни, погодни“ во медицината или друга професија.

*

## Наводи

### Библиографија

* 
* 

Категорија:Хиндуистички списи
Хамет (филм од 1982)

**„Хамет“** (англиски: *Hammett*) - американски филм од 1982 година, во режија на Вим Вендерс (неговиот прв американски, т.е. холивудски филм). Главните улоги ги толкуваат: Фредерик Форест, Питер Бојл, Марилу Хенер, Рој Киниар, Елиша Кук, Лидија Леј, Ричард Бредфорд, Мајкл Чоу, Џек Ненс итн. Во 1982 година, филмот бил номиниран за „Златната палма“ на Канскиот филмски фестивал.

## Синопсис
Дејствието на филмот се одвива во 1920-те години во Сан Франциско. Хамет (го игра Форест) е поранешен детектив, кој сега работи како писател на криминалистички романи. Неговиот најнов ракопис е украден, а истовремено се случува необично самоубиство на еден угледен човек. Хамет почнува да се интересира за случајот, особено кога го посетува проститутката Кристал Линг (ја игра Леј). Тогаш, Хамет го посетува кинескиот криминалец Фонг Веј Тау (го игра Чоу) и таму го затекнува својот пријател Џими Рајан (го игра Бојл). Хамет и Бојл успеваат да побегнат, но Хамет е веднаш уапсен поради убиството на Кристал Линг кое се случило во неговиот стан. Истражувајќи понатаму, Хамет открива дека голем број угледни граѓани снимале порнографски фотографии со Кристал Линг. Најпосле, тие го повикуваат Хамет и му даваат задача да послужи како посредник кој ќе му ги исплати парите на непознатиот уценувач. Тој ја извршува задачата и открива дека Кристал Линг е жива и дека таа е уценувачот на богатите граѓани. Тогаш се појавува и Џими, а Кристал Линг го убива и бега со парите. Хамет ѝ ги предава негативите на полицијата, оди дома и почнува да пишува роман.

## Наводи

Категорија:Американски филмови
Категорија:Филмови од 1982 година
Категорија:Криминалистички филмови
Категорија:Филмови на англиски јазик
Категорија:Филмови поврзани со убиства
Категорија:Филмови на Вим Вендерс
Категорија:Филмови со Фредерик Форест 
Категорија:Филмови со Питер Бојл
Категорија:Филмови со Марилу Хенер
Категорија:Филмови со Џек Ненс
Категорија:Филмови со Мајкл Чоу
Категорија:Детективски филмови
Категорија:Филмови чие дејствие се одвива во Сан Франциско
Категорија:Филмови засновани на романи
Културно единство

**„Културно единство“** со поднаслов *„Двонеделно јавно книжевно списание“* било книжевно списание објавувано во Солун помеѓу 1 октомври 1908 година и 1 март 1909 година.

По Младотурската револуција од јули 1908 година, некои од учесниците во периодичното издание „Книги за читање“ го создале списанието „Културно единство“. Првиот број бил објавен на 1 октомври 1908 година под редакција на Антон Страшимиров и Ѓорче Петров, а покрај нив биле напишани материјали и од Димитар Страшимиров, Илија Гологанов, Стефан Руневски, Стефан Петков, Страшимир Дочков, Стефан Балгаров, Иван Плачков и Димитар Нашев. Се печатело во солунската печатница на Коне Самарџиев-Карабелев.

## Теми и статии
Списанието се занимавало со историски и политички теми, објавувало образовни и културни написи, објавувало комедии и драмски приказни и многу повеќе. Се заложувало за културниот развој на Македонија под мотото „Македонија на Македонците“.
мини|Насловна страна на весникот „Културно единство“
Списанието се бори против денационализацијата на Македонците.

Ѓорче Петров објавил статија за развојот на србизмот во Поречието и дал идеи за нејзино искоренување. Групата околу списанието била иницијатор за создавање на социо-културната организација „Матица“.

Секое издание содржело и уметнички материјали - претстави на Страшимиров, песни во проза на Римушка, песни на Христо Дерижан. Исто така, содржело библиографија на објавени книги за историја, финансии, политика, медицина.

## Наводи

Категорија:Списанија на македонски јазик
DaBaby

**Џонатан Линдај Кирк** (роден на 22 декември 1991 година),  подобро познат како **ДаБејби** (порано познат како **Бејби Џиз'с** ), е американски рапер, пејач и текстописец од Шарлот, Северна Каролина . По објавувањето на неколку миксови помеѓу 2014 и 2018 година, DaBaby се искачи на главната сцена во 2019 година и стане еден од најпопуларните современи рапери.

Неговиот деби албум „ *Baby on Baby“* (2019) се искачи на бројот седум на ''Билборд'' 200, додека неговиот втор студиски албум, *Кирк* (2019), дебитираше на првото место. Со овие албуми ги создава хит- сингловите на *Billboard* Hot 100 „ Suge “, „ Intro “ и „ Bop “. Неговиот трет студиски албум, *Blame It on Baby* (2020), стана негов втор последователен број еден албум во САД. Исто така ја создаде највисоко рангираната песна на ДаБејби, „ Рокстар “, во која настапи Роди Рич, која се искачи на местото број еден на *Билборд* Хот 100 и во Велика Британија.

## Дискографија

* *Baby on Baby (Бебе на бебе)* (2019)  
* *Kirk (Кирк)* (2019)  
* *Blame It on Baby (Обвини го Бебето)* (2020)

Категорија:Живи луѓе
Категорија:Родени во 1991 година
Ѓорѓи Мијаков

**Ѓорѓи Мијаков** попознат како **Катиљ Ѓорѓи** (, , Мариовско –) — познат ајдук во Мариовско за време на османлиското владеење. За него е напишана песната „Болен лежи катиљ Ѓорѓи“.

## Животопис
Ѓорѓи Мијаков е роден во мариовското село Брник во 1875 година. Грчките андарти, по кодошлак на нивните јатаци од семејството Кормаци од Мариово, му ги убиле сите браќа, освен најмалиот, кој бил испратен како подарок на сестрата на грчкиот капетан, која била бездетна. Другите браќа биле заклани и закопани во дворот на некоја црква во Беломорска Македонија.

За време на Првата светска војна, Бугарите во Мариово, покрај своите полициски и воени сили, врбувале и некои комити и ајдуци со свои групи, на кои како селски милиции им давале неограничена власт над селата. Во тоа време Ѓорѓи Мијак бил поставен за селски кмет во Брник.
Ѓорѓи користејќи ја новостекнатата власт што му била дадена, во знак на одмазда за семејната трагедија, жестоко им се одмаздил на поранешните грчки јатаци низ Мариово.

## Наводи

## Надворешни врски
* Текст на „Болен лежи катиљ Ѓорѓи“ 
*Болен лежи катиљ Ѓорѓи во изведба на Борче Крстевски

Категорија:Македонски ајдуци
Категорија:Борци против грчката вооружена пропаганда во Македонија
Цирус

алт=A photograph showing many types of cirrus clouds all jumbled together floating above a plain|десно|мини|300x300пкс| Небото исполнето со многу видови цирусни облаци, придружено со цирокулулус горниот центар и горниот десен
**Цирус** или **перјест (пердувест) облак** (симбол: Ci) — род на атмосферски облак, генерално карактеризиран со тенки, широкопојасни нишки, што му го дава на типот своето име од латинскиот збор *цирус*, што значи ринглет или заплеткана коса. Овој облак може да се формира на која било надморска височина помеѓу 16,500  и 45,000 стапки надморска височина. Низата на облак понекогаш се појавува во грутки од карактеристична форма на која се споменува заедничкото име „опашки на кобили“.

Од површината на Земјата, цирусот обично се појавува бел, или светлосив во боја. Се формира кога водената пареа се подложува на таложење на надморска височина над   во умерени региони и над   во тропските региони. Исто така, се формира од одливот на тропските циклони или наковалните на облаците на кумулонимбус. Бидејќи облаците од цирус пристигнуваат преднапред од фронталниот систем или тропскиот циклон, тоа укажува дека временските услови наскоро може да се влошат. Додека тоа укажува на пристигнување на врнежи (дожд), цирус облаците само произведуват вирги во вид на водени капкки (што испаруваат ред да слетаат на земја).

## Наводи

Категорија:Видови облаци
Категорија:Цирус
Алтостратус

**Алтостратус** или **високослоевит облак** — вид на облак со средна височина кој припаѓа на *стратиобличната* физичка категорија, карактеризирана со општо еднооблична сива до синкаво-зелена покривка или слој. Посветол е во боја од нимбостратусот и потемен од високиот циростратус. Сонцето може да се види преку тенок алтостратус, но подебелите слоеви можат да бидат доста непроѕирни. 
десно|мини|300x300пкс| Брановит (ундулатус) алтостратус
Алтостратусот е создаден со кревање на голема претежно стабилна воздушна маса што предизвикува невидлива водена пареа да се кондензира во облак. Може да произведе слаби врнежи, често во облик на вирга. Ако врнежите се зголемуваат во упорност и интензитет, алтостратусот може да се згусне во нимбостратус.

Алтстратусот најчесто има облик на некарактеристична облачна покривка, но може да биде брановиден (undulatus) како резултат на минувањето на ветрот низ облакот. Може да биде и фрагментиран (фибратус) на јасно видливо небо, што често му претходи на пристапот на ослабен или на горно степенит топол фронт.

## Опис
Алтостратусот може да биде составен од ледени кристали. Кај некои ледени кристални алтостратуси, случајно се појавуваат многу тенки, хоризонтални покривки со капки вода што брзо исчезнуваат. Големините на ледените кристали во облакот имаат тенденција да се зголемуваат со надморската височина. Сепак, близу до дното на облакот, честичките повторно се намалуваат во големина. За време на земањето примероци од еден облак, научниците забележале ореол додека летале близу до врвот на облакот, што укажувало дека мразните кристали се шестаголни близу до врвот. Како и да е, понатаму надолу, ледените кристали станале повеќе споени.

## Појавување
Алтостратусот има намера да се создава пред топол или оклузивен фронт. Алтостратотусот постепено се згуснува во  нимбостратус кој носи дожд. Сепак, може да се појави заедно со кумулус конгестус или кумулонимбус на ладен фронт.

## Поврзано

* Список на видови на облаци

## Извори

; Фусноти 

; Библиографија

* 
* 
* 

## Надворешни врски

* Cloud-Online.com  Атлас на облаци со многу фотографии и опис на различниот вид на облак  
* Национална научна дигитална библиотека - Алтостратус

Категорија:Облаци
Категорија:Видови облаци
Категорија:Стратус
Англиска болест (лингвистика)

**Англиска болест** е лингвистичка појава при која влијанието од англискиот јазик станува сè поприметливо во холандскиот јазик. Терминот се користи пејоративно и изворно произлегол како зборовна шега, посочувајќи кон англиската болест од минатото, рахитис.

Зголемено влијание на англискиот јазик е исто така застапено и во другите јазици.

## Холандски јазик
Влијанието на англискиот јазик на холандскиот јазик се забележува во следните примери:
* прекумерна употреба на англиски зборови;
* непотребна употреба на англизми;
* непотребна употреба на разделба во двојни именки (*trein reiziger* (патувачи во воз) наместо поточната верзија *treinreiziger*; оваа појава исто така се нарекува и *spatitis* (спатитис, од *spatie* - празно место), *losschrijfziekte* (болест на разделено пишување) и *los schrijf ziekte*);
* непотребна и повеќекратна употреба на степените на споредба со *meer* и *meest* (*de meest actieve vulkaan* (најмногу активниот вулкан) наместо *de actiefste vulkaan* (најактивниот вулкан));
* неправилно прикажување на редоследот на зборовите, на пример *de tweede grote stad* (вториот најголем град) наместо *de op een na grootste stad* (истото но поточна форма);
* неправилна множина (*panties* (пантолони) наместо точната верзија *panty's*);
* употреба на лажни пријатели (*duizenden troepen* (илјадници трупи) наместо точната верзија *duizenden manschappen*);
* употреба на англиски зборовен редослед како *Schleck-broers* (Шлек Браќата) наместо точната верзија *broers Schleck* (браќата Шлек). Ова исто така се сретнува при користење на географски термини како што е *Kunar provincie* (Кунар провинцијата) наместо *provincie Kunar* (провинцијата Кунар).

### Пример каде што не станува збор за англиска болест
* Формално неправилната употреба на апострофот за прикажување на присвојност користекјќи ја формата *'s* не се смета за англизам (на пример *Henk's boek* (книгата на Хенк) наместо точната варијанта *Henks boek*).

## Надворешни врски
* Spatiegebruik.nl

## Наводи

Категорија:Граматика на англискиот јазик
Категорија:Граматика на холандскиот јазик
Нимбостратус

**Нимбостратус** ( — дождовит и *stratus* — слој) или **слоевитодождовен облак** – вид повеќеслојни, сиви, често темни, аморфни, скоро униформни облаци кои вообичаено даваат постојани врнежи од дожд, снег или шушлек. Се нарекуваат и дождовнослојни. Се создаваат при мешање на воздушни фронтови. Се состојат од темносини слоеви заситени со водени капки и се со аморфен облик. Достигнуваат големи вертикални размери, дури и до 5.500 метри, а во хоризонтала може да се простираат и на потез од по неколку илјади километри. Се развиваат на висина од 100—3.000 метри.

## Поврзано
* Кумулонимбус

## Наводи

## Надворешни врски

* Меѓународен атлас на облаците - нимбостратус 

Категорија:Метеорологија
Категорија:Облаци
Категорија:Зборови што ги нема во ТРМЈ
Категорија:Видови облаци
Категорија:Стратус
Перика

**Перика** е додаток која се носи на главата, изработен од природна човечка коса, од животински влакна или од синтетички влакна. Зборот перика е скратена форма од зборот *periwig* кој потекнува во 17 век. Луѓето носат перики поради различни причини: религиозни побуди, поради мода или за да ја сокријат ќелавоста.

## Периката како мотив во популарната култура
* „Перика“ (англиски: *Wig*) — песна на американската рок-група *[[The B-52's (рок-група)|The B-52's]]* од 1980 година.
* „Прицврсти ја периката“ (англиски: *Tighten Up Your Wig*) —- песна на американската рок-група Степенволф (*Steppenwolf*).
* „Отфрли ја периката“ (англиски: *Flip Your Wig*) — песна од истоимениот албум на американската рок-група Хускер Ду (*Hüsker Dü*) од 1985 година.

## Наводи

Категорија:Мода
Категорија:Фризерство
Златното време (филм од 1930)

**Златното време** (француски: *L'âge d'or*) - француски филм од 1930 година, во режија на Луис Буњел, кој е автор и на сценариото, заедно со Салвадор Дали. Главните улоги ги играат: Гастон Модо, Лиа Лис, Каридад де Лабердеск, Макс Ернст, Жермен Ноазе, Бонавентура Ибањес, Дишанж итн.

## Синопсис
Филмот нема цврста фабула, но претставува приказна за маж (го игра Модо) и девојка (ја игра Лис) кои се вљубени еден во друг, но нивната љубов постојано ја нарушуваат луѓето од околината. Филмот започнува со коментар за животот на скорпиите, а продолжува со приказ на карпест остров по кој шета исцрпен, парталав човек со пушка во рацете, а на брегот се собрани неколку папи. Човекот оди во една колиба каде им се придружува на останатите другари од бандата. Потоа, разбојниците ја напуштаат колибата, а на островот доаѓа голема група луѓе кои присуствуваат на религиозна церемонија. Тогаш, луѓето слушаат вресок и забележуваат маж и девојка како водат љубов. Луѓето ги разделуваат љубовниците, а потоа дејствието се пренесува во Рим каде двајца луѓе го водат врзан љубовникот. Сепак, тој им покажува документ дека е овластен делегат на некоја меѓународна организација и него го ослободуваат. Истовремено, таткото на девојката, маркизот Х (го игра Ибањес) приредува банкет на кој доаѓа и љубовникот на девојката. Него го пречекува маркизата (ја игра Ноазе), но за време на разговорот со неа, тој постојано гледа кон девојката. Тогаш, тој ја удира маркизата со што предизвикува скандал, а тогаш девојката излегува надвор во градината. Нејзиниот љубовник ѝ се придружува и тие почнуваат да се милуваат, но тогаш доаѓа диригентот на оркестарот и девојката почнува да се бакнува со него. Љубовникот станува од столот и ја удира главата во саксија, а потоа оди во нејзината соба. Во последната сцена се раскажува за оргаија во еден замок.

## Наводи

Категорија:Француски филмови
Категорија:Црно-бели филмови
Категорија:Филмови на француски јазик
Категорија:Надреалистички филмови
Категорија:Експериментални филмови
Категорија:Филмови на Луис Буњел
Категорија:Филмови со Гастон Модо
Категорија:Филмови со Лиа Лис
Категорија:Филмови со Каридад де Лабердеск
Категорија:Филмови со Жермен Ноазе
Категорија:Филмови со Бонавентура Ибањес
Категорија:Филмови со Макс Ернст
Категорија:Филмови од 1930 година
Огнен и латински крал

**Огнен и латински крал** — македонска епска народна песна.

## Содржина
Латинскиот крал се подготвувал за свадбата на својот син кој бил многу грд. Тој го поканил Крале Марко да биде кум на свадбата, но Марко го испратил својот син Огнен. Латинскиот крал му ја кажал вистината на Огнен и го замолил да биде замена за зетот, ветувајќи дека ќе му ги даде сите подароци. Кога заминале по невестата, со својата убавина Огнен оставил силен впечаток кај сите. На враќање кон дворот на латинскиот крал, невестата го видела Огнен и се воодушевила, но тој ѝ го покажал вистинскиот зет. Тогаш, невестата одбила да му ги даде подароците на Огнен и тој се налутил, па ги фрлил сите подароци во Црното Море, а потоа ја фрлил и невестата. Потоа, Огнен се вратил дома и на родителите им ја раскажал случката.

## Наводи

Категорија:Македонски јуначки песни
Категорија:Песни за Крале Марко
Кумулус

**Кумулус** ( — натрупување) или **купест облак** –  вид ниски облаци. Се создаваат при интензивни вертикални струења на воздухо, исклучиво од водени капки. Се состојат од натрупувања со бела боја со хоризонтална основа и врв во облик на пласт сено или купа. Даваат ретки и слаби врнежи. Се јавуваат наутро, преку денот достигаат најголемо простирање, а до ноќта исчезнуваат. Се развиваат на висини од 200 до 2.000 метри.

## Поделба
Кумулусите може да се поделат на неколку видови и подвидови:
* Cumulus humilis — *натрупан слабо развиен*
* Cumulus mediocris — *натрупан умерен*
* Cumulus congestus — *натрупан моќен*
* Cumulus fractus — *натрупан искинат*
* Cumulus radiatus — *натрупан зрачест*

## Поврзано
* Стратокумулус
* Стратус

## Наводи

## Надворешни врски

* AMS Glossary of Meteorology
* Time-lapse of the formation of Cumulus clouds 

Категорија:Метеорологија
Категорија:Облаци
Категорија:Видови облаци
Фрактус

мини|300x300пкс| Кумулус фрактус
**Фрактуси** или **раштркани облаци** — мали, носени облачни фрагменти кои обично се наоѓаат под амбиентална облакчна  основа. Тие се создаваат или се отцепиле од поголем облак, и општо се одделени од силни ветрови, давајќи им заматен, раштркан изглед. Фрактусот има неправилни обрасци, кои се појавуваат многу како искинати парчиња на шеќерна волна. Тие постојано се менуваат, честопати создавајќи и расипувајќи се брзо. Тие немаат јасно дефинирани основи. Понекогаш тие се постојани и се создаваат многу близу до површината. Заеднички видови вклучуваат *панус* и *облачните делчиња (мали облаци)*.

## Облици
[мини|300x300пкс| [Нимбостратус во позадина со фрактус во средината на горната половина на сликата. ]]
Фрактусите се додатоци на облаците, именувани поради типот на облак од кој тие се одделени. Двете главни форми се **кумулус фрактус** (порано, фрактокулулус) и **фрактус стратус** (порано, фрактостратус). Фрактусите може да прераснат во кумулус ако земјата се загрее доволно за да започне конвекцијата. Стратус фрактусот е разликуван од кумулус фрактусот по помал вертикален обем, потемна боја и со поголема дисперзија на неговите честички.

Кумулус фрактусите всушност изгледаат како носени кумулуси. Тие можат да потекнуваат од распаднати кумулуси, појавувајќи се во овој случај како бели носени облаци сместени на значајни растојанија едни од други. Кумулус фрактус особено се создава на водечките и заостанувачки рабови на летните бури во топли и влажни услови. Набљудување на фрактус дава индикација за движењата на ветерот под родителскиот облак.

Масите на повеќе фрактуси, сместени под главниот облак, се нарекуваат **панус** .

**Фрактонимбусот** е облик на стратус фрактус, што се развива под облаците од врнежи заради турбулентно движење на воздухот. Тие се темносиви и раштркани по изглед. Фрактоминбусите постојат само под врнежливи облаци (како што се нимбостратус, алтостратус или кулумолонимбус), и не се произведуваат врнежи од себе. Фрактонимбусот со тек може да се спои целосно со преклопувачкиот нимбостратус.

## Поврзано

* Список на видови на облаци

## Наводи

Категорија:Облаци
Гитега

**Гитега** (рунди: *Gitega*) е главен град на Бурунди. Градот се наоѓа во центарот на државата, на околу 62 километри источно од Буџумбура. Гитега е втор најголем град во државата.) Гитега бил главен град на Кралството Бурунди сè до укинувањето на кралството во 1966. Денес Буџумбура останува економски главен град на државата. На 16 јануари 2019 година донела законс со кој се сменил главниот град, и владата има рок од три години да се пресели во Гитега. Ова следи како најава на тогашниот премиер дека Бурунди ќе го врати традиционалниот главен град на државата, наместо Буџамбура кој бил колонијален главен град.

## Географија
Гитега е дел од покраината Гитега, каде е и административен центар. Градот се наоѓа во средината на државата. Градот е опколен од планини, а во непосредна близина е реката Рурубу. Во близина на градот се наоѓа најголемиот национален парк во Бурунди, Националниот парк Рувубу.

## Образование
Во Гитега се наоѓа Политехничкиот универзитет на Гитега, кој е основан в 2014 година.

## Култура
Во Гутега се наоѓа Националниот музеј на Гитега. Во градот има кралски двор, традицоонално седиште на бурундските кралеви.

## Белешки

## Наводи

## Надворешни врски

* „Бурунди се приклучува на другите африкански држави со менување на главниот град“ , IndependentNews 

Категорија:Главни градови во Африка
Категорија:Градови во Бурунди
Категорија:Населени места основани во 1912 година
Харбург (округ)

**Харбург** () — округ (*[[Окрузи во Германија|Landkreis]]*) во сојузната покраина Долна Саксонија, Германија. Го носи името од градот Харбург на Елба, кој порано бил административно седиште на округот, но денес претставува дел од градот-држава Хамбург. Се граничи со (од исток надесно) окрузите Линебург, Хајдекрајс, Ротенбург и Штаде, од градот-држава Хамбург и од сојузната покраина Шлезвиг-Холштајн (округ Лауенбург).

## Географија

Округот се наоѓа јужно од Хамбург и вклучува неколку предградија на метрополитенската област Хамбург. Јужниот дел на округот е дел од Линебуршкото Поле.

## Историја

Во 1885 година, пруската влада основала три окрузи во областа: округот Харбург, округот Винзен и слободниот град Харбург на Елба. Во 1932 година, окрузите Винзен и Харбург биле споени; градот Харбург-Вилхелмсбург (кој бил споен во 1927 година) станал административно седиште на округот, иако останал слободен град и не бил дел од округот.

Во 1937 година, градот Харбург-Вилхелмсбург бил припоен кон градот Хамбург со Законот за голем Хамбург. Харбург и Вилхелмсбург станале два четврта на Хамбург. Округот Харбург останал со Прусија и ја задржал својата автономија. Винзен на Луе станал ново административно седиште на округот во 1944 година.

## Грб

Лавот бил хералдичко животно на Велфската династија и на Војводството Брауншвајг-Линебург, на кое припаѓала областа додека не станала дел од Прусија. Клучот е од грбот на Архиепископијата Бремен, каде во минатото припаѓале западните делови на округот.

## Градови и општини

мини|300п|десно|Градовите и општините во округот Харбург

## Наводи

## Надворешни врски

*  


Категорија:Окрузи во Долна Саксонија
Фурка (предење)

[мини|260px|Кралицата [Берта од Алеманија учи девојки да предат лен на вретено користејќи фурка, Алберт Анкер, 1888.]]
[мини|upright|лево|[Алзас|Алзашка предачка со родан и фурка]]
[мини|upright|Предачка со [вретено и фурка. Вилијам-Адолф Бугеро, масло на платно, 1873.]]
**Фурка** или **урка** – дрвен алат кој се користел при рачно предење на која се зацврстувало преденото (од волна, коноп, лен). Извлекувајќи со прстите мал дел од предивото кое за завртувало со влажење со плунка и се намотувало на вретеното, се создавала текстилна нишка. Кога се предело одејќи, фурката се ставала на појас на левиот колк, со левата рака се извлекувало предиво, а со десната се вртело вретеното. Кога се предело со седење, фурката се држела под левата мишка, се зацврстувала на рамката на креветот и сл., а со изумот на роданот, станала негов составен дел.

## Поврзано
*Вретено (предење)
*Родан

## Наводи

## Надворешни врски
* Instructions on making a recycled sock wrist-distaff

Категорија:Текстил
Категорија:Алати
Категорија:Рачни алати
Ифи Уде

**Дијана Ифеома Уде** (Diana Ifeoma Ude; родена во 1986 година во Енугу, Нигерија) е полска пејачка. Таа е ќерка на полска мајка и нигериски татко од народот ибо. На возраст од три години дошла во Полска, каде што живеела со нејзината баба мајка во Ополе. Студирала култура на универзитетот во Варшава.

Таа била една од десетте учесници во полското национално финале за натпреварот за песна на Евровизија 2018, изведувајќи ја песната „Љубовта е посилна“. Со 16 бода, таа се најде на 4-то место.

## Дискографија

; Албуми

* 2013 година: *Ифи Уде*

; Синглови

* 2013: *ArkTika* 
* 2012: *My Baby Gone* 
* 2017: *Love is Stronger*

## Наводи

Категорија:Луѓе од Ополе
Категорија:Родени во 1986 година
Категорија:Живи луѓе
Категорија:Полски пејачи
Харбург

**Харбург** може да се однесува на следниве места:

* Харбург (Хамбург) — округ во Хамбург
**Харбург (кварт) — поранешен град наречен Харбург на Елба, денес кварт во Хамбург
* Харбург (округ) — округ во сојузната покраина Долна Саксонија
* Харбург (Баварија) — град во сојузната покраина Баварија
* Харбург-Вилхелмсбург — хановерски град (1927–1937), денес дел од Хамбург
Торуњ

**Торуњ** (, ) — град во северна Полска, на реката Висла. Од 1999 г. претставува едно од двете на седишта на Кујавско-поморското Војводство. Има војводското собрание и извршни органи, на чие чело стои маршал. Градот воедно е седиште на сопствениот градски Торуњски Округ. Иако е главно седиште на област, тој има своја посебна администрација. Во 2019 г. населението броело 201.447 жители

## Историја
Пред да стане седиште на денешното, бил главен град на поранешното Торуњско Војводство (1975-1998), а пред тоа на Поморското Војводство (1921-1939). Познат е првенствено како родно место на научникот Никола Коперник.

Торуњ е еден од најстарите и најубавите историски градови во Полска. Населен е уште од VIII век, а како град основан е од членови на Тевтонскиот ред во XIII век. Стариот дел на градот е заштитен како светско наследство на УНЕСКО од 1997 г.

## Поврзано
* Кетедрала „Св. Јован Крстител и Јован Богослов“ — познато верско здание во градот
* Прв торуњски мировен договор
* Втор торуњски мировен договор
* „Торуњ“  — песна на македонскиот поет Матеја Матевски.

## Наводи

## Надворешни врски

* Портал на Торуњ
* Торуњ на Википатување 


Категорија:Градови во Кујавско-поморското Војводство
Категорија:Градски окрузи во Полска
Категорија:Ханза
Влахо Буковац

**Влахо Буковац** (; ; 4 јули 1855 – 23 април 1922) бил хрватски сликар. Неговиот живот и дело биле еклектични, бидејќи ја продолжил својата кариера на различни локации и неговиот стил значајно се променил во текот на неговата кариера.  Едно од неговите најпознати дела е актот *[[Une fleur]]* (*Цвет*) од 1887, кое е создадено за време на престојот во Франција

## Галерија

File:Crnogorka v.jpg|*Црногорка* (1883)
File:Мајка и дете.jpg|*Мајка и дете* (1894)
File:Guslar_v.jpg|*Гуслар*
File:Gundulićev san.jpg|*Гунделиќев сон* (1894)
File:Vb dub u sumi.jpg|*Даб во шума*
File:Vb isus prijatelj malenih.jpg|*Исус, пријател на децата*
File:Vb jesenji pejsaz.jpg|*Есенски пејзаж*
File:Vb sanak.jpg|*Дремка*
File:Živio kralj Vlaho Bukovac.JPG|*Да живее кралот!*
File:AleksandarI-Karadjordjevic.jpg|Александар I Караѓорѓевиќ
File:PortraitBishopMarkoKalogjera.png|*Портрет на Марко Калоѓера* (1880)


## Наводи

Категорија:Хрватски сликари
Категорија:Српски мемоаристи
Категорија:Родени во 1855 година
Категорија:Починати во 1922 година
Скокање

[мини|250x250пкс| [Срна во скок, Национален парк Долносаксонско Ваденско Море ]]
десно|мини| Човек скока на трамболина
**Скокање** — вид движење при што жив организам или нежив механички систем (на пр. роботски) се пробива низ воздухот по балистичка траекторија. Скокањето се разликува од трчање, галопирање и други движења каде целото тело е привремено во воздух, по релативно долготрајната воздушна фаза и високиот агол на првичното отскокнување.

Некои животни, како што е кенгурот, користат скокање како нивна примарна форма на движење, додека други, како што се жабите, скокаат само за да избегаат грабливци, и можат да скокнат на растојание педесет пати поголемо од своето тело.

Скокањето е исто така клучна одлика на разни активности и спортови, вклучително и скок во далечина, скок во височина и скокање препреки со коњ.

## Наводи

Категорија:Вежбање
Гутенбергова Библија

мини|Гутенберговата Библија во Њујоршката јавна библиотека, купена во 1847 г.
**Гутенберговата Библија** или **Библијата на Гутенберг** (позната и како **Библијата** **со** **42 редови, Библијата** **Мазарин** или **Б42** ) била меѓу најраните големи книги печатени со употреба на подвижен метален тип во Европа произведена со масовно производство. Тоа го означи почетокот на „Гутенбершката револуција“ и ерата на печатените книги на Западот. Книгата е ценета и почитувана заради високите естетски и уметнички квалитети како и поради историското значење. Тоа е издание на латинскиот вулгат, печатено во 1450-ти години од Јохан Гутенберг во Мајнц, во денешна Германија. Преживеале четириесет и девет копии (или значителни делови од копиите). За нив се смета дека се меѓу највредните книги во светот, иако досега не е продадена целосна копија од 1978 година. Во март 1455 година, за тоа време идниот папа Пиј II напишал дека видел страници од Библијата на Гутенберг прикажани во Франкфурт заради промоција на изданието. Не е познато колку копии биле испечатени; писмото од 1455 година наведува извори за 158 и 180 примероци. Библијата со 36 редови, за која се вели дека е втора печатена Библија, понекогаш се нарекува и Гутенбергова Библија, но можеби е дело на друг печатач.

## Литература

* Niels Henry Sonne. America's Oldest Episcopal Seminary Library and the Needs It Serves. New York?: General Theological Seminary, 1953.
* St. Mark's Library (General Theological Seminary). The Gutenberg Bible of the General Theological Seminary. New York: St. Mark's Library, the General Theological Seminary, 1963.
* *The Gutenberg Bible of 1454*, Göttingen Library, Facsimile Edition, 2 vols + booklet, ed. Stephan Füssel, 1400 pp. Taschen: Cologne. На латински

## Наводи

## Надворешни врски

*Gutenberg Digital

Категорија:Сеќавање на светот
Категорија:Мајнц
Категорија:Библија
Категорија:Христијански текстови од 15 век
Чавдар војвода и Лауш

**Чавдар војвода и Лалуш** — македонска епска народна песна.

## Содржина
Војводата Чавдар му кажува на внукот Лалчо дека пашата го повикува да му служи, ветувајќи му примамлива плата и подароци, но Лалчо насетува дека се работи за измама и го одвратува од намерата. Сепак, Чавдар не се откажува од идејата и го навредува Лалчо. Поради тоа, Лалчо предлага да ја поделат дружината при што му препушта на Чавдар да ги избере подобрите јунаци, а нему да му ги препушти останатите. Чавдар заминува кај пашата со својата дружина, а пашата ги пречекува со богата гозба, ги опива, а потоа ги заробува. Откако се отрезнува, Чавдар го замолува пашата да му дозволи да засвири една песна со која го повикува Лалчо на помош. Лалчо ги ослободува војводата Чавдар и неговата дружина и му ја сече главата на пашата.

## Наводи

## Надворешни врски
*Народната песна Чавдар Војвода и Лауш на Викиизвор

Категорија:Македонски ајдучки песни
Иљо војвода

**„Иљо војвода“** — македонска епска народна песна, посветена на вистински историски лик - Дедо Иљо Малешевски.

## Содржина
Војводата Иљо прославува со своите подвизи низ планината Рила така што Турците го молат пашата да собере војници и да го зароби војводата. Пашата ја задоволува нивната молба и собира војска, но војниците го молат да не ги пушта во борба против Иљо војвода, велејќи дека тој е дете на Крале Марко.

## Наводи

## Надворешни врски
*Народната песна Иљо војвода на Викиизвор

Категорија:Македонски ајдучки песни
Ранет јунак

**Ранет јунак** — македонска епска народна песна.

## Содржина
Ајдутскиот војвода Тове е смртно ранет и бара од дружината да го закопаат во планината, а крај гробот да го врзат неговиот коњ. Притоа, тој му вели на коњот да не се покорува, ако на гробот дојде татко му, зашто тој ќе го продаде; исто така, да не се покорува ако на гробот дојде брат му, зашто тој ќе го товари; но да се покори, ако на гробот дојде мајка му, зашто таа добро ќе се грижи за него, а истовремено, само таа ќе го споменува својот син.

## Наводи

Категорија:Македонски ајдучки песни
Страил страшен војвода

**Страил страшен војвода** — македонска епска народна песна.

## Содржина
Пашата собрал страшна потера која го бркала војводата Страил. Тој се преоблекол како просјак, слегол во полето и застанал на една раскрсница чекајќи го пашата. Кога поминала потерата, сите му дале по една пара, а пашата дури пет пари при што го прашал просјакот дали го видел Страил војвода. Тогаш, Страил ја извадил сабјата и ја убил целата потера, а на пашата му го поштедил животот. Поради тоа, пашата го оставил Страил и понатаму да продолжи со ајдутството.

## Наводи

Категорија:Македонски ајдучки песни
Стојане, сину море, Стојане

**Стојане, сину море, Стојане** — македонска епска народна песна.

## Содржина
Мајката на Стојан сака да го жени, но тој ја продава на пазарот во Дојран за да си купи коњ и да замине во ајдуци. Тогаш, таа го проколнува и три дена подоцна сејмените го заробуваат Стојан. Додека поминуваат низ еврејското маало каде служела мајка му, Стојан ѝ се обраќа со зборовите дека дури сега се оженил.

## Наводи

Категорија:Македонски ајдучки песни
Јане Плетикоса

**Јане Плетикоса** — македонска епска народна песна.

## Содржина
Јане Плетикоса го моли бога да дојде Ѓурѓовден за да замине во ајдуци. Господ му ја исполнува молбата и Јане собира дружина од 30 јунаци и заминува во Томор планина. Кога побарал доброволец кој ќе го ограби безистенот во Едрене, никој не се јавува, освен едно дете сираче кое ја извршува задачата. Потоа, Јане бара доброволец кој ќе слезе на патот и ќе го ограби царското богатство, но повторно се пријавува само сирачето. Најпосле, доаѓа Митровден, Јане го дели пленот и ја распушта дружината.

## Наводи

## Надворешни врски
*Народната песна Јане Плетикоса на Викиизвор

Категорија:Македонски ајдучки песни
Акира Мијаваки

мини|229x229пкс|Фотографија од Акира Мијаваки
**Акира Мијаваки** (, *Miyawaki Akira*, р.  г. во Окајама, Јапонија) е јапонски ботаничар и експерт за растителна екологија. Тој е посветен на семе и истражување на природните шуми. Активно се залага на глобално ниво за обновување на природната вегетација на деградирана земја. Од 1993 година, тој е редовен професор во пензија Јокохамскиот национален универзитет и доживотен почесен директор на Јапонскиот центар за меѓународно проучување на екологијата. Мијаваки ја доби наградата „Сина планета“ во 2006 година.

## Наводи

Категорија:Јапонци
Категорија:Ботаничари
Категорија:Еколози
Категорија:Активисти
Категорија:Апсолвенти на Хирошимскиот универзитет
Категорија:Професори на Јокохамскиот национален универзитет
Категорија:Луѓе од Окајама
Категорија:Починати во 2021 година
Екстензионализам

**Екстензионизмот**, во филозофијата на јазикот, во логиката и семантиката, е ставот дека сите јазици или барем сите научни јазици треба да бидат екстензионални. Рудолф Карнап (во неговото рано делување) и Вилард Ван Орман Квин биле истакнати поборници на ова гледиште.

## Поврзано

* Екстензија (семантика) 
* Екстензија (предикативна логика)

## Наводи

* Carnap, Rudolf: *Der logische Aufbau der Welt*. Berlin-Schlachtensee 1928. Neuauflage Hamburg 1998.
* Carnap, Rudolf: *Logische Syntax der Sprache.* Vienna 1934.
* Carnap, Rudolf: *Bedeutung und Notwendigkeit. Eine Studie zur Semantik und modalen Logik*. Wien/New York 1972 (Originalausgabe: *Meaning and Necessity. A Study in Semantics and Modal Logic*. Chicago/Toronto/London 1947).
* Quine, Willard Van Orman: "Three Grades of Modal Involvement",  in: *Proceedings of the 11th International Congress of Philosophy*, Vol. 14. Amsterdam 1953, 65–81.
* Quine, Willard Van Orman: "Reference and Modality", in: *From a Logical Point of View*. Cambridge (Massachusetts) 1953.
* Quine, Willard Van Orman: *Word and Object*. Cambridge (Massachusetts) 1960.
* Quine, Willard Van Orman: *Confessions of a Confirmed Extensionalist*. Cambridge (Massachusetts) 2008.

Категорија:Логика
Категорија:Филозофија на јазикот
Екстензивен контекс

Во филозофијата на јазикот, контекстот во кој се појавува под-реченичен израз „*е“* се нарекува екстензионален ако и само ако „*е“* може да се замени со израз со иста екстензија и мора да се зачува вистинитосната вредност. Екстензијата на терминот е збир на предмети што тој термин ги означува.

На пример случајот со Кларк Кент, кој е тајно Супермен. Да претпоставиме дека Лоис Лејн паѓа од прозорецот и Супермен ја фаќа. Така, изјавата, „Кларк Кент ја фати Лоис Лејн“, е вистина затоа што има **екстензионален контекст**. Имињата „Супермен“ и „Кларк Кент“ имаат исто продолжение, што значи дека и двајцата се однесуваат на иста личност, односно на тој суперхерој кој е ранлив на криптонит. Секој што го фаќа Супермен, Кларк Кент го фаќа.

Во спротивност со екстензионалните контексти, се интензивни контексти, каде што синонимните термини не можат да бидат заменети, без потенцијално да се наруши вредноста на вистината. Да претпоставиме дека Лоис Лејн верува дека Кларк Кент ќе истражи вест со неа. Изјавата, „Лоис Лејн верува дека Супермен ќе испитува новости со неа“, е погрешна, иако Супермен е Кларк Кент. Ова е затоа што „верувањето“ е обично интензивен контекст.

## Поврзано

* Екстензија (семантика) 
* Екстензија (предикативна логика) 
* Екстензивна дефиниција 
* Екстензионализам

## Дополнителна литература

* Френсис Ватанабе Дауер, *Critical Thinking: An Introduction to Reasoning*, Универзитетски печат Оксфорд, 1989 година, стр. 392.

Категорија:Логика
Категорија:Филозофија на јазикот
Сирма Војвотка (песна)

**Сирма Војвотка** — македонска епска народна песна, посветена на вистински историски лик - Сирма војвода.

## Содржина
Група од 70 ајдуци треба да избере водач, а меѓу нив се наоѓа и една девојка - Сирма. Таа предлага да стават прстен на една бука и сите се обидуваат да го погодат со пушките, но само Сирма го погаѓа. Потоа, сите ајдуци фрлаат камен, а Сирма успева да го фрли каменот десет чекори подалеку од останатите. Оттука, ајдуците сложно ја избираат Сирма за војвода. 

## Наводи

Категорија:Македонски ајдучки песни
Сведок (математика)

Во математичката логика, **сведок** е специфична вредност *t* да се замени со променливата *x* на егзистенцијална изјава на обликот *x* *φ* (*x*) така што *φ* (*t*) е точен. 

## Примери
На пример, се вели дека теоријата *Т* за аритметика е недоследна доколку постои доказ во *Т* со формулата „0 = 1“. Формулата I ( *T* ), која вели дека *Т* е недоследна, е така егзистенцијална формула. Сведок за недоследност на *Т* е посебен доказ за „0 = 1 “ во *Т.* 

Булос, Бургес и Џефри (2002: 81) го дефинираат поимот сведок со примерот, во кој *S* е *n* -врска на место со природни броеви, *R* е *(n + 1)* -просторен рекурзивен однос и &#x2194; означува логичка еквивалентност (ако и само ако): 

:: *S* *(x* 1, ..., *x* *n)* &#x2194; *y* *R* *(x* 1,..., *N* *x,* *y)* 
: "А *y,* така што *R* држи на *x <sub>i</sub>* може да се нарече" сведок "на односот *S* одржување на *x <sub>i</sub>* (под услов да се разбере дека кога сведокот е голем број, а не човек, сведок само сведочи за она што е точно).” 

Во овој конктретен пример, авторите го дефинирале *s* да биде *(позитивно) рекурзивно полуодлучливо,* или едноставно *полурекурзивно.* 

## Хенкинов сведок
Во предикативни пресметки, **Хенкиновиот сведок** за реченица \exists x\, \varphi(x) во теоријата *Т* е термин *c* таков што *Т* докажува *φ* ( *в* ) (Хинман 2005: 196). Употребата на ваквите сведоци е клучна техника во докажувањето воГоделовата теорема за комплетност претставена од Леон Хенкин во 1949 година. 

## Однос со семантиката на игри
Поимот сведок води кон поопшта идеја за семантика на игри. Во случај на казна \exists x\, \varphi(x) победничката стратегија за проверка е да се избере сведок за \varphi. За покомплексни формули кои вклучуваат универзални количини, постоењето на победничка стратегија за проверувачот зависи од постоењето на соодветни Сколемови функции. На пример, ако *S* означува \forall x \, \exists y\, \varphi(x,y) тогаш е еднаква изјава за *S* \exists f \,\forall x \, \varphi(x,f(x)). Сколемовата функција *f* (ако постои) всушност кодифицира победничка стратегија за потврдувачот на *S* со враќање на сведок за егзистенцијалната под-формула за секој избор на *x* фалсификаторот. 

## Поврзано

* Сертификат (сложеност), аналоген концепт во теоријата за пресметковна сложеност 

## Наводи

* Џорџ С. Булос, Џон П. Бургес и Ричард С. Џефри, 2002 година, *Computability and Logic: Fourth Edition*, Универзитетски печат Кембриџ,     . 
* Леон Хенкин, 1949 година, „The completeness of the first-order functional calculus“, *Journal of Symbolic Logic* т. 14 б. 3, стр. 159 &#x2013; 166. 
* Питер Г. Хинман, 2005 година, *Fundamentals of mathematical logic*, A.K. Peters,     . 
* X. Хинтика и Г. Санду, 2009 година, „Game-Theoretical Semantics“ во изданието на Кит Алан - „*Concise Encyclopedia of Semantics*, Елсевиер, , стр. 341 &#x2013; 343 
Категорија:Математичка логика
Категорија:Логика
Играта на логиката

***Играта на логиката*** е книга, објавена во 1886 година, напишана од англискиот математичар Чарлс Лутвиџ Додсон (1832–1898), попознат под неговиот литературен псевдоним Луис Керол. Покрај неговата добро позната литература за деца, Додсон/Керол бил академски математичар кој работел на математичката логика. Книгата опишува, во неформален и игрив стил, употребата на игра на табла за да претставува логични предлози и заклучоци. Додсон/Керол ја вклучил играта во подолг и поформален воведен логички учебник, насловен „*Симболична логика“*, објавен во 1897 година. Книгите понекогаш се препечатени во еден том. 

## Поврзано

* Логичка загатка 
* Керолов дијаграм 

## Надворешни врски

*  
* Влегување во gutenberg.org 
* Мрежен ресурс кој вклучува и алатка за демонстрација за „Играта на логиката“ 
Категорија:Разонодна математика
Категорија:Логика
Филип Ан

мини|Ан во ''Кунг Фу''
**Филип Ан** (, роден како **Пил Лип Ан** (),  во Лос Анџелес, Калифорнија, САД -  во Лос Анџелес) бил американски глумец и активист со корејско потекло. Снимил преку 180 филмови и телевизиски епизоди меѓу 1935 и 1978 година со што станал еден од најпознатите азиско-американски карактеристични глумци. Многумина го сметаат за првиот корејско-американски глумец во Холивуд.

Ан е син на Досан Ан Чанг-хо, активист за корејска независност. Долги години Ан се залагал за зачувување на делото на својот татко и за корејско-американската заедница. Тој помогнал при основањето на меморијален дом за неговиот татко во Сеул, Кореја и подоцна договорил татковите мошти да бидат погребани на тоа место.

## Наводи

Категорија:Американци
Категорија:Американци со корејско потекло
Категорија:Американски глумци
Категорија:Активисти
Категорија:Апсолвенти на Јужнокалифорнискиот универзитет
Категорија:Луѓе од Лос Анџелес
Категорија:Американски филмски глумци